ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0775/98 υποβολή: Joan Colom i Naval (PSE) προς την Επιτροπή (5 Μαρτίου 1998)

Θέμα: Πιστώσεις που απομένουν προς εκκαθάριση (RAL) στις διαρθρωτικές ενέργειες

Θα μπορούσε η Επιτροπή να προσφέρει τα ακόλουθα στοιχεία, κατά την 31η Δεκεμβρίου 1997:

- ύψος των πιστώσεων που απομένουν προς εκκαθάριση (RAL) στο ΕΓΤΠΕ-Π, το ΧΜΠΑ, το ΕΤΠΑ, το ΕΚΤ και το Ταμείο Συνοχής, κατά κράτος μέλος και σημειώνοντας εάν πρόκειται για υποχρεώσεις που ανελήφθησαν το 1997, το 1996, το 1995, το 1994 ή παλαιότερα,

- σχέση μεταξύ RAL και συσσωρευμένων αναλήψεων υποχρεώσεων ανά κράτος μέλος, για την περίοδο 1994-1997,

- συγκριτική εξέλιξη της εκτέλεσης των αναλήψεων υποχρεώσεων, των πληρωμών και των RAL και

- RAL κατά την 31η Δεκεμβρίου κάθε έτους, σε σχέση με τις ετήσιες αναλήψεις υποχρεώσεων, για την περίοδο 1994-1997;

Απάντηση του κ. Liikanen εξ ονόματος της Επιτροπής (29 Απριλίου 1998)

Λόγω του όγκου τους, οι αιτούμενες πληροφορίες σχετικά με το έτος 1997 διαβιβάζονται απευθείας στο αξιότιμο μέλος καθώς και στη Γενική Γραμματεία του Κοινοβουλίου.

Η προσοχή του αξιότιμου μέλους εφιστάται στο γεγονός ότι η κατάσταση σχετικά με τις πιστώσεις που απομένουν προς εκκαθάριση (RAL) και αφορούν τα διαρθρωτικά ταμεία, πιστώσεις που προορίζονται για πολυετείς ενέργειες και όπου η εκκαθάριση των αναλήψεων υποχρεώσεων κλιμακώνεται επί πολλά έτη, μπορεί να θεωρηθεί ως κανονική.

Πράγματι, όπως φαίνεται στην γραφική παράσταση αριθ. 1 του εγγράφου που διαβιβάστηκε απευθείας στο αξιότιμο μέλος και στη Γενική Γραμματεία του Κοινοβουλίου, τα χαρακτηριστικά της εξέλιξης των RAL, καθώς και ο όγκος τους, αναπτύσσονται κατά τρόπο παράλληλο με τις εκτελεσθείσες αναλήψεις υποχρεώσεων. Παρατηρούμε επίσης ότι, αν και το ποσοστό αύξησης των RAL μεταξύ 1997 και 1996 (+10%) είναι ανώτερο από το αντίστοιχο ποσοστό αύξησης των αναλήψεων υποχρεώσεων (+4%), το ετήσιο ποσοστό αύξησης των RAL για την περίοδο 1994-1997 σημείωσε σαφή επιβράδυνση (πρβλ. γραφική παράσταση αριθ.2).

Εξάλλου, πρέπει να σημειωθεί ότι, όπως αποδεικνύεται από τη γραφική παράσταση αριθ. 3, στις 31 Δεκεμβρίου 1997 περίπου το 90% των RAL υπάγονταν στην τρέχουσα περίοδο προγραμματισμού. Συνεπώς, το μεγαλύτερο μέρος των αναλήψεων υποχρεώσεων πριν από τη σημερινή περίοδο προγραμματισμού έχει εκκαθαριστεί.

Τέλος, στο αξιότιμο μέλος γνωστοποιείται ότι η σημερινή εργασία της Επιτροπής έχει ως αντικείμενο τα αθροιστικά δεδομένα 1994-1997 σχετικά με την εκτέλεση των αναλήψεων υποχρεώσεων και πληρωμών των πιστώσεων των διαρθρωτικών ταμείων, καθώς και την εξέλιξη των RAL ανά ταμείο και ανά κράτος μέλος. Μόλις ολοκληρωθούν οι εργασίες αυτές, τα αποτελέσματά τους θα κοινοποιηθούν στην αρμόδια για τον προϋπολογισμό αρχή.
ΓΡΑΠΤΗ ΕΡΩΤΗΣΗ E-0887/98 υποβολή: Esko Seppδnen (GUE/NGL) προς την Επιτροπή (26 Μαρτίου 1998)

Θέμα: Δεσπόζουσα θέση στην αγορά όσον αφορά την τηλεοπτική κάλυψη των αγώνων αυτοκινήτου Formula 1

Όπως φαίνεται, ο κ. Bernie Ecclestone και οι εταιρίες του κατέχουν μονοπωλιακή θέση στην αγορά όσον αφορά τη διοργάνωση αγώνων αυτοκινήτου Formula 1 και τα δικαιώματα της τηλεοπτικής τους κάλυψης.

Ποια μέτρα προτίθεται να λάβει η Επιτροπή προκειμένου να περιορισθεί η δεσπόζουσα αυτή θέση του κ. Ecclestone στην αγορά βάσει των ιδίων αρχών που εφαρμόζονται στην Ευρώπη για την προώθηση του ελεύθερου ανταγωνισμού και στους άλλους τομείς;

Απάντηση του κ. Van Miert εξ ονόματος της Επιτροπής (5 Μαίου 1998)

Τον Σεπτέμβριο του 1997 η διοίκηση της Διεθνούς Ομοσπονδίας Αυτοκινήτου και του αυτοκινήτου Formula 1 κοινοποίησε στην Επιτροπή έναν αριθμό από εμπορικές συμφωνίες σχετικά με το αυτοκίνητο Formula 1. Η Επιτροπή δέχτηκε απόψεις, όσον αφορά τις συμφωνίες, από ορισμένα ενδιαφερόμενα τρίτα μέρη. Εξετάζει επίσης δύο επίσημες καταγγελίες και μία σειρά από ανεπίσημες καταγγελίες, οι οποίες περιλαμβάνουν ισχυρισμούς για κατάχρηση δεσπόζουσας θέσης σχετικά με δικαιώματα εκπομπής που έχουν αγοραστεί από εταιρείες, στις οποίες ο κ.Ecclestone έχει συμφέροντα, και θέματα οργάνωσης του αυτοκινήτου Formula 1. Η Επιτροπή εξετάζει μέχρι ποιου σημείου οι συμφωνίες παραβιάζουν το άρθρο 85 της συνθήκης ΕΚ, το οποίο αφορά τις συμφωνίες που δύνανται να εμποδίσουν τον ανταγωνισμό, και με το εάν υπάρχει παραβίαση του άρθρου 86 της συνθήκης ΕΚ, το οποίο αφορά την κατάχρηση δεσπόζουσας θέσης.

Είναι πολύ νωρίς ακόμα για να προβλεφθεί το αποτέλεσμα της αξιολόγησης της Επιτροπής. Εν τούτοις, η Επιτροπή ελπίζει να συναγάγει τα συμπεράσματά της τους προσεχείς μήνες.
ΓΡΑΠΤΗ ΕΡΩΤΗΣΗ E-0219/98 υποβολή: Joaquim Miranda (GUE/NGL) προς την Επιτροπή (11 Φεβρουαρίου 1998)

Θέμα: Χρήση κοινοτικών κονδυλίων από κυβερνήσεις κρατών μελών με στόχο τον περιορισμό του ελλείμματος των προϋπολογισμών τους

Η γερμανική εφημερίδα Die Welt δημοσίευσε, σε πρόσφατο φύλλο της, άρθρο με τίτλο «Άλλα κράτη της ΕΕ στηρίζονται στα χρήματα της Γερμανίας για να προχωρήσουν στο ευρώ», στο οποίο αναφέρεται ρητά ότι «η Ισπανία και η Πορτογαλία χρησιμοποιούν τα χρήματα της ΕΕ για να βελτιώσουν τους προϋπολογισμούς τους με στόχο τον περιορισμό του ελλείμματος... και την ένταξή τους στην Οικονομική και Νομισματική Ένωση».

Η ίδια εφημερίδα υποστηρίζει, επίσης, ότι το Ελεγκτικό Συνέδριο της ΕΕ θα διερευνήσει τις ανορθόδοξες αυτές πρακτικές και θα λάβει μέτρα για τον τερματισμό τους και επικαλείται, ως προς το θέμα αυτό, δηλώσεις του Προέδρου του Ελεγκτικού Συνεδρίου, κ. Bernhard Friedmann, σύμφωνα με τις οποίες «οι ισχύοντες κανόνες επιτρέπουν τη μεγιστοποίηση των προκαταβολών (χωρίς να) διασφαλίζεται η χρήση τους κατά τρόπο συνεπή και σε διάστημα σύμφωνο με τους κοινοτικούς στόχους, δεδομένου ότι «τα μέσα αυτά επιδότησης παραμένουν στα χέρια των ενδιάμεσων φορέων, αντί να φθάνουν στους τελικούς αποδέκτες τους».

Απέναντι στη σοβαρότητα των δηλώσεων αυτών, που εντείνεται από το γεγονός ότι πλησιάζει η στιγμή του καθορισμού των κρατών που θα συμμετάσχουν στο ευρώ ήδη από την πρώτη φάση, ζητώ από την Επιτροπή να διευκρινίσει επειγόντως το θέμα και, συγκεκριμένα, να απαντήσει στα εξής:

1. Επιβεβαιώνει ή όχι, συνολικά ή εν μέρει, τις προαναφερθείσες κατηγορίες; Εάν ναι, ποιες είναι οι χώρες που καταφεύγουν σε αυτή την πρακτική, σε ποιο βαθμό και ποια μέτρα έχουν εγκριθεί ή προβλέπονται σχετικά;

2. Ποια συνεργασία υπάρχει, στον τομέα αυτό, μεταξύ της Επιτροπής και του Ελεγκτικού Συνεδρίου της ΕΕ;

3. Ποιο συμπέρασμα συνάγει η Επιτροπή από τις προαναφερθείσες δημόσιες δηλώσεις του Προέδρου του Ελεγκτικού Συνεδρίου;

Κοινή απάντηση του κ. De Silguy εξ ονόματος της Επιτροπής στις γραπτές ερωτήσεις E-0219/98 και E-0394/98 (22 Απριλίου 1998)

Η Επιτροπή δεν διαθέτει πληροφορίες σχετικά με τις έρευνες που πραγματοποίησε το Ελεγκτικό Συνέδριο επί του θέματος, ούτε άλλα στοιχεία που θα μπορούσαν να στηρίξουν τη δήλωση του Προέδρου του Ελεγκτικού Συνεδρίου.
ΓΡΑΠΤΗ ΕΡΩΤΗΣΗ P-0981/98 υποβολή: Hugh McMahon (PSE) προς την Επιτροπή (23 Μαρτίου 1998)

Θέμα: Εφαρμογή στο Ηνωμένο Βασίλειο της οδηγίας για τη γονική άδεια

Μπορεί η Επιτροπή να ενημερώσει το Κοινοβούλιο για την ακριβή ημερομηνία κατά την οποία καλείται το ΗΒ να εφαρμόσει την οδηγία του 1996 για τη γονική άδεια;

Απάντηση του κ. Flynn εξ ονόματος της Επιτροπής 16 Απριλίου 1998)

Η οδηγία 96/34/ΕΚ περί της συμφωνίας πλαισίου για τη γονική άδεια που συνήφθη από την Ένωση της Ευρωπαϊκής Συνομοσπονδίας Βιομηχάνων και Εργοδοτών (UNICE), το Ευρωπαϊκό Κέντρο Δημόσιας Οικονομίας (CEEP) και τη Συνομοσπονδία Ευρωπαϊκών Συνδικαλιστικών Οργανώσεων (ETUC) ((ΕΕ L 145 της 19.6.1996. )) εγκρίθηκε βάσει του κοινωνικού πρωτοκόλλου και δεν εφαρμόζεται για το Ηνωμένο Βασίλειο. Τα άλλα κράτη μέλη πρέπει να μεταφέρουν τις διατάξεις αυτής της οδηγίας έως τις 3 Ιουνίου 1998, δηλαδή ύστερα από δύο έτη από την έκδοση, αν και αυτά μπορούν να ζητήσουν ετήσια παράταση, εάν αυτό είναι αναγκαίο για να συνεκτιμηθούν οι ειδικές δυσκολίες ή η εφαρμογή με συλλογική συμφωνία (άρθρο 2/2).

Η οδηγία 97/75/ΕΚ ((ΕΕ L 10 της 16.1.1998. )) επεκτείνει για το Ηνωμένο Βασίλειο την οδηγία 96/34/ΕΚ και το Ηνωμένο Βασίλειο πρέπει να μεταφέρει τις διατάξεις της έως τις 15 Δεκεμβρίου 1999, δηλαδή δύο έτη από την έκδοση, όπως και τα υπόλοιπα κράτη μέλη. Το Ηνωμένο Βασίλειο θα μπορούσε επίσης να επωφεληθεί από τη δυνατότητα της ετήσιας παράτασης, στην ίδια βάση όπως παραπάνω.
ΓΡΑΠΤΗ ΕΡΩΤΗΣΗ E-0912/98 υποβολή: Daniel Varela Suanzes-Carpegna (PPE) προς την Επιτροπή (26 Μαρτίου 1998)

Θέμα: Εισαγωγή κατεψυγμένου τόννου και παλαμίδας προελεύσεως τρίτων χωρών

Μπορεί η Επιτροπή να μας πληροφορήσει ποίος είναι ο όγκος των εισαγωγών κατεψυγμένου τόννου και παλαμίδας προερχομένων από τρίτες χώρες, αναφέροντας αναλυτικά ανά χώρα προέλευσης την ποσότητα που εισέρχεται στο έδαφος της Ευρωπαϊκής Ένωσης;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-0907/98, E-0908/98, E-0909/98, E-0910/98, E-0911/98, E-0912/98, E-0913/98, E-0914/98 και E-0915/98 (30 Απριλίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-0436/98 υποβολή: Mark Killilea (UPE) προς την Επιτροπή (16 Φεβρουαρίου 1998)

Θέμα: Ανάληψη κοινοτικών μέτρων που αφορούν τον γεωργοπεριβαλλοντικό τομέα

Λαμβάνοντας υπόψη τα κίνητρα που προώθησε η Επιτροπή στο πλαίσιο του Κανονισμού (ΕΟΚ) αριθ. 2078/92 ((ΕΕ L 215, 30.07.1992, σελ. 85 )) θα μπορούσε να αναφέρει η Επιτροπή τι ποσά έχει απορροφήσει η Ιρλανδία μέχρι σήμερα σύμφωνα με τα εν λόγω μέτρα που αφορούν τον γεωργοπεριβαλλοντικό τομέα και τι ποσοστό αντιπροσωπεύουν αυτά επί του συνόλου των κονδυλίων που έχουν διατεθεί από την ΕΕ; Είναι δυνατό να παράσχει αναλυτική κατανομή όσον αφορά τις γραμμές του προϋπολογισμού, ήτοι τα κίνητρα για αγροτικές εκμεταλλεύσεις που χρησιμοποιούν μεθόδους παραγωγής φιλικές προς το περιβάλλον, για μη παραγωγική διαχείριση της γης, για σχέδια κατάρτισης ή επίδειξης;

Απάντηση του κ. Fischler εξ ονόματος της Επιτροπής (27 Φεβρουαρίου 1998)

Η Ιρλανδία προέβαλε ενιαίο πρόγραμμα για την εφαρμογή του κανονισμού (ΕΟΚ) αριθ.° 2078/92 του Συμβουλίου, της 30ης Ιουνίου 1992, σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου. Πρόκειται για το πρόγραμμα προστασίας του αγροτικού περιβάλλοντος ((ΕΕ L 215 της 30.7.1992 )) (REPS) που απευθύνεται σε όλους τους γεωργούς της χώρας οι οποίοι δέχονται να αναπτύξουν περιβαλλοντικές δραστηριότητες και να εφαρμόσουν ορισμένους περιορισμούς στις μεθόδους παραγωγής επί πέντε έτη τουλάχιστον. Οι πρώτες πληρωμές στα πλαίσια του REPS πραγματοποιήθηκαν το 1995 και οι συνδρομές του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα τρία πρώτα οικονομικά έτη ανέρχονταν σε 19 εκατ.ECU το 1995, 43 εκατ.ECU το 1996 και 98 εκατ.ECU το 1997.

Η συνδρομή του ΕΓΤΠΕ αντιπροσωπεύει 75% των δαπανών εφόσον η Ιρλανδία είναι περιφέρεια του στόχου 1. Η συνδρομή της Κοινότητας περιορίζεται στο 50% σε άλλες περιφέρειες.

Σε σχέση με το σύνολο των δαπανών του ΕΓΤΠΕ για τα γεωργοπεριβαλλοντικά προγράμματα, το ποσό που δαπανήθηκε για το REPS αντιπροσωπεύει 4% το 1995, 3% το 1996 και πάνω από 6% το 1997. Συγκριτικά, η χρησιμοποιούμενη γεωργική έκταση (ΧΓΕ) της Ιρλανδίας στην Κοινότητα είναι 3.3%.

Όσον αφορά την κατανομή ανά είδος μέτρου, η Επιτροπή δεν έχει ακόμη λάβει έκθεση από την Ιρλανδία για την εφαρμογή του προγράμματος και τα δεδομένα που διαβιβάσθηκαν αφορούν μόνο συνολικά αριθμητικά στοιχεία.

Η Επιτροπή εφιστά την προσοχή του Αξιότιμου Μέλους του Κοινοβουλίου στην έκθεση της Επιτροπής ((COM(97) 620 τελικό )) σχετικά με την εφαρμογή του κανονισμού (ΕΟΚ) αριθ. 2078/92, που υποβλήθηκε στο Κοινοβούλιο στις 4 Δεκεμβρίου 1997.
ΓΡΑΠΤΗ ΕΡΩΤΗΣΗ E-0630/98 υποβολή: Johanna Maij-Weggen (PPE) και Jan Sonneveld (PPE) προς την Επιτροπή (9 Μαρτίου 1998)

Θέμα: Εκσυγχρονισμός της σιδηροδρομικής γραμμής μεταξύ των πόλεων Enschede (Ολλανδία) και Gronau (Γερμανία)

Η ολλανδική περιφέρεια Overijssel και ο δήμος του Enschede, όπως και ο γερμανικός δήμος Gronau και το Ομοσπονδιακό κράτος Βορείας Ρηνανίας-Βεστφαλίας, επιθυμούν την αποκατάσταση της σιδηροδρομικής γραμμής μεταξύ των πόλεων Enschede και Gronau προκειμένου να εντατικοποιηθεί η διασυνοριακή συνεργασία.

Για την αποκατάσταση της σιδηροδρομικής αυτής σύνδεσης (8 χλμ.) χρειάζονται περίπου 25 εκατ.ολλανδικά φιορίνια.

Έχει άραγε ήδη λάβει η Ευρωπαϊκή Επιτροπή αίτηση από την Ευρωπεριφέρεια και από την ολλανδική κυβέρνηση για την οικονομική ενίσχυση του εν λόγω σχεδίου;

Ποιες δυνατότητες έχει η Ευρωπαϊκή Επιτροπή για να ενισχύσει το σχέδιο αυτό και με ποιο τρόπο μπορεί η Ευρωπεριφέρεια να ζητήσει χρηματοπιστωτικούς πόρους από την Ένωση;

Απάντηση της κας Wulf-Mathies εξ ονόματος της Επιτροπής (29 Απριλίου 1998)

Η Επιτροπή γνωρίζει την επιθυμία, αφενός, της επαρχίας του Overijssel και του δήμου του Enschede της Ολλανδίας και, αφετέρου, του Land Nordrhein-Westfalen και της κοινότητας Gronau της Γερμανίας για μία ενδεχόμενη ανακατασκευή της σιδηροδρομικής γραμμής που συνδέει τους δύο προαναφερθέντες δήμους. Πράγματι, στο πλαίσιο του επιχειρησιακού προγράμματος (ΕΠ) που υποβλήθηκε από την Ολλανδία και τη Γερμανία στο πλαίσιο της κοινοτικής πρωτοβουλίας Interreg II-A, οι εθνικές αρχές επέσυραν την προσοχή της Επιτροπής στην ύπαρξη της έλλειψης αυτής στο σιδηροδρομικό δίκτυο μεταξύ των δύο κρατών μελών. Ωστόσο, το μέτρο Ι που προβλέπεται από το εν λόγω ΕΠ προβλέπει μόνο τη δημιουργία των συνθηκών πλαισίωσης και την λύση «μη υφισταμένων συνδέσεων» όσον αφορά τη βελτίωση των συντελεστών υποδομής για την προσέκλυση των επιχειρηματιών. Εξάλλου, επίσημη αίτηση για τη συγχρηματοδότηση της εν λόγω σιδηροδρομικής γραμμής δεν υποβλήθηκε στην Επιτροπή.

Σύμφωνα με την ανακοίνωση των κρατών μελών για τον καθορισμό των προσανατολισμών των ΕΠ στο πλαίσιο του Interreg II-A ((ΕΕ C 180 της 1.7.1994, (σημείο 14, επιστολή j). )), η βελτίωση των μεταφορών και των άλλων συστημάτων επικοινωνίας εντός και μεταξύ των μεθοριακών ζωνών μπορεί να συγχρηματοδοτηθεί, υπό ορισμένους όρους και σε περιοχές που έχουν ιδιαίτερα ανάγκη από έργα υποδομής, με τη δημιουργία ή τον εκσυγχρονισμό υποδομών. Αίτηση για την συγχρηματοδότηση της εν λόγω σιδηροδρομικής γραμμής, στο πλαίσιο του Interreg II-A, θα έπρεπε να υποβληθεί στη γραμματεία του Euregio και να εγκριθεί από την επιτροπή του προγράμματος (Stuurgroep/Lenkungsausschuί).

Είναι χρήσιμο να υπενθυμίσουμε ότι αποκλείεται συγχρηματοδότηση της σιδηροδρομικής γραμμής μόνο από την Ολλανδία στο πλαίσιο του ενιαίου εγγράφου προγραμματισμού (DOCUP) για τις περιφέρειες που καλύπτονται από το στόχο ΙΙ στην επαρχία του Overijssel, δεδομένου ότι το DOCUP αφορά μόνο, όσο αφορά τις σιδηροδρομικές υποδομές, εκείνες που συνδέονται άμεσα με οικονομικές δραστηριότητες (συνδέσεις βιομηχανικών περιοχών, εμπορευματικοί σταθμοί).
ΓΡΑΠΤΗ ΕΡΩΤΗΣΗ E-0321/98 υποβολή: Iρigo Mιndez de Vigo (PPE) προς την Επιτροπή (17 Φεβρουαρίου 1998)

Θέμα: Ενημερωτικές εκδηλώσεις επιδοτούμενες από την ΕΕ στο πλαίσιο του προγράμματος Prince

Στη διάρκεια του 1997 η Ευρωπαϊκή Επιτροπή οργάνωσε μια σειρά ενημερωτικών εκδηλώσεων για να εξηγήσει στους πολίτες της ΕΕ την εμβέλεια και το περιεχόμενο της Διακυβερνητικής Διάσκεψης και της Συνθήκης του Αμστερνταμ.

Μπορεί η Επιτροπή να μας ανακοινώσει τον κατάλογο των ισπανών βουλευτών που έλαβαν μέρος στις εκδηλώσεις που οργάνωσε στην Ισπανία και οι οποίες χρηματοδοτήθηκαν από τον κοινοτικό προϋπολογισμό στο πλαίσιο του προγράμματος Prince;

Απάντηση του κ. Oreja εξ ονόματος της Επιτροπής (6 Απριλίου 1998)

Σε απάντηση στην ερώτηση του αξιότιμου μέλους του Κοινοβουλίου, η Επιτροπή αποστέλλει απευθείας στο αξιότιμο μέλος καθώς και στη Γενική Γραμματεία του Κοινοβουλίου κατάλογο των κυριότερων εκδηλώσεων που διοργανώθηκαν στο πλαίσιο του προγράμματος ενημέρωσης του ευρωπαίου πολίτη (Prince).

Ωστόσο, θα ήθελε επισημάνει ότι σε ορισμένες περιπτώσεις δεν μπόρεσε να έχει τα ονόματα των βουλευτών που ήταν παρόντες στις εν λόγω εκδηλώσεις, δεδομένου ότι μερικές φορές η διαχείριση της συμμετοχής των βουλευτών πραγματοποιήθηκε από τη γενική γραμματεία των πολιτικών ομάδων, σύμφωνα με το μηχανισμό συνεργασίας που έχει καθιερωθεί μεταξύ της αντιπροσωπείας της Επιτροπής και του γραφείου του Κοινοβουλίου στην Ισπανία.
ΓΡΑΠΤΗ ΕΡΩΤΗΣΗ E-0840/98 υποβολή: Josι Barros Moura (PSE) προς την Επιτροπή (26 Μαρτίου 1998)

Θέμα: Διαίρεση περιφερειών και διαρθρωτικά ταμεία

Η παρούσα ερώτηση έχει ήδη υποβληθεί στην κ. Wulf-Mathies κατά τη διάρκεια πρόσφατης συνεδρίασης του Τμήματος Περιφερειακής Πολιτικής της Οικονομικής και Κοινωνικής Επιτροπής. Ο ερωτών την υποβάλλει εκ νέου, για πληροφόρηση του Κοινοβουλίου. Λαμβάνοντας υπόψη τη γνωστή πρόθεση της Επιτροπής να αποσύρει από τον στόχο 1 τις περιφέρειες της Λισαβόνας και της Κοιλάδας του Τάγου, θα μπορούσε άραγε να υποτεθεί ότι, με βάση το ίδιο σκεπτικό, η Επιτροπή θα χωρίσει και την Ιρλανδία σε περιφέρειες, προκειμένου ορισμένες απ' αυτές να συνεχίσουν να παραμένουν στα πλαίσια του στόχου 1; Εαν όμως η Ιρλανδία παραμείνει ενιαία περιφέρεια, για λόγους επιλεξιμότητας από τα διαρθρωτικά ταμεία, τότε πώς αιτιολογείται η εφαρμογή μιας τέτοιας διαίρεσης στην Πορτογαλία; Ποια πολιτικά κριτήρια εφαρμόζονται;

Απάντηση της κα. Wulf-Mathies εξ ονόματος της Επιτροπής (8 Μαΐου 1998)

H Eπιτροπή είχε προτείνει να συνεχίσει να καθορίζεται η επιλεξιμότητα για το στόχο 1 με αναφορά σε ένα κατώτατο όριο 75% του κοινοτικού μέσου ακαθάριστου εγχώριου προϊόντος (ΑΕΠ) σε ΙΑΔ (ισοτιμίες αγοραστικής δύναμης) στο επίπεδο 2 της ονοματολογίας των στατιστικών εδαφικών μονάδων (NUTS).

Το σύστημα NUTS θεσπίστηκε το 1970 για να καθοριστεί μία ενιαία μορφή ταξινόμησης των εδαφικών μονάδων για τις περιφερειακές στατιστικές. Από το 1988, χρησιμοποιήθηκε και για την κατάταξη των περιφερειών που είναι επιλέξιμες για το στόχο 1 των διαρθρωτικών ταμείων.

Σχεδόν σε όλα τα κράτη μέλη, τα διάφορα επίπεδα των NUTS αντικατοπτρίζουν τη διοικητική διαίρεση του κράτους μέλους. Η Ιρλανδία υπήρξε πάντα ένα ενιαίο NUTS 2, ενώ η Πορτογαλία αποτελείτο από 5 περιφέρειες NUTS 2 στην ηπειρωτική χώρα, συν τις Αζόρες και τη Μαδέρα. Το σύστημα NUTS διατηρείται κατά κανόνα αναλλοίωτο, και επέρχονται μεταβολές μόνο αν αλλάξει η διοικητική δομή ενός κράτους μέλους. Δεδομένου ότι δεν υπήρξαν τέτοιες εξελίξεις, η Επιτροπή δεν προτίθεται να προτείνει αλλαγές στη διάρθρωση NUTS κανενός κράτους μέλους.
ΓΡΑΠΤΗ ΕΡΩΤΗΣΗ E-0486/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Δυνατότητα επιβολής στο πλαίσιο των προγραμμάτων των Διαρθρωτικών Ταμείων, των κατευθύνσεων που συμφωνήθηκαν κατά το άτυπο Συμβούλιο το οποίο πραγματοποιήθηκε στην Ιρλανδία το Νοέμβριο του 1996

Σε ποιό βαθμό, θεωρεί η Επιτροπή ότι είναι δεσμευτικές για τα κράτη μέλη και τις επιτροπές διαχείρισης των μεμονωμένων σχεδίων οι κατευθύνσεις αυτές κατά την εφαρμογή των προγραμμάτων των Διαρθρωτικών Ταμείων και σε ποιό βαθμό αυτές δεν έχουν παρά μόνον προαιρετικό ενδεικτικό χαρακτήρα; Ποιούς μηχανισμούς διαθέτει η Επιτροπή για να επιβάλει την εφαρμογή των κατευθύνσεων αυτών και ποιές κυρώσεις προβλέπονται ή είναι δυνατόν να προβλεφθούν σε περίπτωση μη τήρησής τους; Προτίθεται η Επιτροπή να προβεί σε αλλαγές εν προκειμένω για τη νέα περίοδο προγραμματισμού των Διαρθρωτικών Ταμείων 1999-2006;

Απάντηση της κας Wulf-Mathies εξ ονόματος της Επιτροπής (6 Απριλίου 1998)

Η Επιτροπή κατέστησε σαφές ότι στόχος των κατευθυντήριων γραμμών ήταν ο καθορισμός μιας γενικής πολιτικής και ενός πλαισίου προτεραιοτήτων εντός του οποίου να μπορέσουν να γίνουν οι προσαρμογές των υφιστάμενων προγραμμάτων. Στόχος δεν είναι η αναθεώρηση έργων τα οποία ήδη έχουν αρχίσει και εφαρμόζονται με αποτελεσματικό τρόπο. Η εν λόγω προσέγγιση εγκρίθηκε από το άτυπο Συμβούλιο των Υπουργών για την περιφερειακή πολιτική που πραγματοποιήθηκε στην Ιρλανδία στις 14 και 15 Νοεμβρίου 1996.

Το κεφάλαιο IV του εγγράφου της Επιτροπής ((Προτεραιότητες για την προσαρμογή των προγραμμάτων των διαρθρωτικών ταμείων μέχρι το τέλος του 1999 - κατευθυντήριες γραμμές της Επιτροπής. )) για το θέμα αυτό επίσης αναφέρει ότι εναπόκειται στις επιτροπές παρακολούθησης και στις αρμόδιες αρχές να αποφασίσουν για τις αναγκαίες προσαρμογές ώστε να εξασφαλιστεί μία μέγιστη αποδοτικότητα των χρηματοδοτικών μέσων που προέρχονται από τα δημόσια ταμεία για την περίοδο μέχρι το τέλος του 1999. Οι προτάσεις της Επιτροπής για τη νέα περίοδο προγραμματισμού των διαρθρωτικών ταμείων προβλέπουν επίσης την θέσπιση κατευθυντήριων γραμμών κατά την έναρξη της προετοιμασίας για τη νέα περίοδο ώστε να διασφαλιστεί ότι τα θέματα προτεραιότητας της Επιτροπής όσον αφορά την περιφερειακή πολιτική είναι γνωστά εις βάθος ώστε να ενσωματωθούν κατάλληλα στην διαδικασία προγραμματισμού σε εθνικό επίπεδο.
ΓΡΑΠΤΗ ΕΡΩΤΗΣΗ E-0908/98 υποβολή: Daniel Varela Suanzes-Carpegna (PPE) προς την Επιτροπή (26 Μαρτίου 1998)

Θέμα: Εισαγωγή φιλέτων τόννου προελεύσεως τρίτων χωρών

Μπορεί η Επιτροπή να μας πληροφορήσει ποίος είναι ο όγκος των εισαγωγών φιλέτων τόννου προερχομένων από τρίτες χώρες, αναφέροντας αναλυτικά ανά χώρα προέλευσης την ποσότητα που εισέρχεται στο έδαφος της Ευρωπαϊκής Ένωσης;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-0907/98, E-0908/98, E-0909/98, E-0910/98, E-0911/98, E-0912/98, E-0913/98, E-0914/98 και E-0915/98 (30 Απριλίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0404/98 υποβολή: Katerina Daskalaki (UPE) προς την Επιτροπή (24 Φεβρουαρίου 1998)

Θέμα: Προβλήματα στην παραγωγή ελαιολάδου, βάμβακος και εσπεριδοειδών

Οι έλληνες αγρότες αποδίδουν τα προβλήματα στην παραγωγή ελαιολάδου, βάμβακος και εσπεριδοειδών στις αποφάσεις των Βρυξελλών, τις οποίες θεωρούν πολύ δυσμενείς. Μιλούν για πιέσεις στην ελληνική βαμβακοπαραγωγή και τονίζουν ότι η παραγωγή εσπεριδοειδών πλήττεται από την συμφωνία της ΠΟΕ για τον περιορισμό του όγκου των επιδοτούμενων εξαγωγών. Οι ελαιοπαραγωγοί πλήττονται λόγω της ισπανικής υπερπαραγωγής, αλλά και από την άρνηση του επιτρόπου να αποδεχθεί κάποια μέτρα. Η κοινοτική χρηματοδότηση στο ελληνικό ελαιόλαδο μειώθηκε κατά 30%, αλλά, αντί να επισπευθεί ο χρόνος της κοινοτικής παρέμβασης, η Επιτροπή ζητεί ιδιωτική αποθεματοποίηση με κοινοτική χρηματοδότηση.

Ερωτάται η Επιτροπή αν γνωρίζει ότι στην Ελλάδα δεν υπάρχει η κατάλληλη υποδομή κι αν σκοπεύει γενικότερα να λάβει κάποια μέτρα, καθώς η κατάσταση των αγροτών στην Ελλάδα γίνεται ιδιαίτερα προβληματική και απειλείται νέα σειρά μαζικών κινητοποιήσεων.

Απάντηση του κ. Fischler εξ ονόματος της Επιτροπής (19 Μαρτίου 1998)

Η Επιτροπή δεν συμμερίζεται την ανάλυση των ελλήνων γεωργών την οποία αναφέρει το Αξιότιμο Μέλος του Κοινοβουλίου σχετικά με τα προβλήματα τα οποία πρέπει να αντιμετωπίσουν στις αγορές ελαιολάδου, βάμβακος και εσπεριδοειδών.

Όσον αφορά ιδιαιτέρως το ελαιόλαδο, η Επιτροπή υπενθυμίζει ότι η πτώση των τιμών στην αγορά οφείλεται στην άφθονη παραγωγή σ'όλα τα κράτη μέλη των ελαιοκαλλιεργητών οι οποίοι προτίμησαν να κρατήσουν σημαντικές ποσότητες ελαιολάδου μάλλον παρά να τις θέσουν σε κυκλοφορία κατά την προηγούμενη περίοδο. Η πτώση της χρηματοδότησης στην Ελλάδα, μέσω της ενίσχυσης στην παραγωγή, αφορά μόνον 25% περίπου των ελαιοκαλλιεργητών. Το 75% των υπολοίπων δεν θίγονται από την εφαρμογή του δημοσιονομικού σταθεροποιητή γιατί θεωρήθηκαν ως μικρής κλίμακας παραγωγοί κατά την έννοια του κανονισμού αριθ. 136/66/ΕΟΚ του Συμβουλίου, της 22ας Σεπτεμβρίου 1966, για τη δημιουργία της κοινής οργάνωσης της αγοράς στον τομέα των λιπαρών ουσιών ((ΕΕ L 172 της 30.09.1966. )).

Προκειμένου να καταστεί δυνατή η αντιμετώπιση της δύσκολης κατάστασης της αγοράς, η Επιτροπή έχει ήδη λάβει μέτρα με μορφή ενισχύσεων στην ιδιωτική αποθεματοποίηση και επέτρεψε την αποθεματοποίηση 30 000 τόνων ελαιολάδου στην Ελλάδα. Επιπλέον, κατέστησε τις διατάξεις των κανονισμών σαφέστερες προκειμένου οι οργανώσεις παραγωγών να μπορέσουν να επωφεληθούν περισσότερο από το μέτρο αυτό. Πριν λάβει άλλα μέτρα παρέμβασης στην αγορά, η Επιτροπή επιθυμεί να γνωρίσει τα αποτελέσματα της εφαρμογής του μέτρου ενίσχυσης στην ιδιωτική αποθεματοποίηση.